Crkva sv. Ćirila i Metodija u Ljubljani

Srpska pravoslavna crkva u Ljubljani, punim imenom crkva svetih Ćirila i Metodija u gradu Ljubljani. Ova crkva je najvažniji bogoslužbeni hram Srpske pravoslavne crkve na području države Slovenije, a pripada Zagrebačko-ljubljanskoj mitropoliji. Božiju službu u crkvi služi jerej Aleksandar Obradović starešina hrama, protojerej-stavrofor Peran Bošković i jerej Dejan Mandić, a nadležni je mitropolit Zagrebačko-ljubljanske mitropolije g. Jovan Pavlović. Istorijat zgrade Izgradnja crkve je započeta je 1936. po planu arhitekte Momira Korunovića u zapadnom delu središta Ljubljane. Izgradnja je prekinuta Drugim svetskim ratom, a kasnije i komunističkim razdobljem. Ponovna izgradnja započeta je 90ih godina 20. veka. Crkva je posvećena 23. oktobra 2005. godine prilikom posete Srpskog patrijarha Pavla. 29. aprila 2010. crkva je proglašena za kulturni spomenik i tako dodatno zaštićena. Arhitektura crkve Crkva je građena kao masivna građevina sa osnovom upisanog "grčkog krsta" sa pet kupola a na vrhu stoji veliki pozlaćeni krst. Unutrašnjost je ukrašena freskama, rad vajara Dragomira Jašovića i Miše Mladenovića, ikonostas je rad debarskih braća Nestora i Lazara Aleksijevića a ikone je izradio vajar Mirko Šubic. Izgradnja kulturno-pastoralnog centra pored crkve 22. juna 2008. godine otkriven je kamen temeljac za izgradnju parohijskog doma, koji će biti u neposrednom okruženju crkve. Zgrada će biti namenjena vernicima i ostalim građanima i imaće svoju biblioteku, kongresni centar idr. Na svetkovini su bili prisutni i premijer Republike Srpske Milorad Dodik, slovenački premijer Janez Janša i košarkaš Radoslav Nesterović. Pri tome je Mitropolit Jovan odlikovao nekoliko najzaslužnijih osoba sa ordenom Katarine Kantakuzine Branković 1. reda. Izgradnju parohijskog doma je iz budžeta potpomgla i Vlada Slovenije, Vlada Republike Srpske, Gradska opština Ljubljana pod gradonačelnikom Zoranom Jankovićem kao i mnogi drgi vernici i kompanije iz SlovenijeTrošak izgradnje kulturno-pastoralnog doma iznosi oko 3 miliona evra a zvanično otvorenje centra planirano je za 2015. godinu. Parohijski centar već je prije završetka u upotrebi. Koristi se za veronauku mladih, vežbe folklornih grupa, itd. Bogoslužje Crkva je otvorena od 8 do 19 časova posle podne. Bogosluženje se obavlja: Sveta liturgija nedeljom i praznikom u 10č jutrenje svakog dana u 8.30č večernje svakog dana u 18č bdenije svake subote i uoči praznika u 17č Značajne posjete 23. oktobar 2005.: srpski Patrijarh Pavle 22. jun 2008.: predsednik Republike Srpske Milorad Dodik 2. oktobra 2009.: srpski predsednik Boris Tadić Povezano Srpska pravoslavna crkva Srbi u Sloveniji Reference Vanjske veze VikiKarta Zvanična stranica Hrama Sv. Ćirila i Metodija u Ljubljani Arhivirano 2012-05-01 na Wayback Machine-u Božična poslanica mitropolita Jovana Pavlovića u srpskoj pravoslavnoj crkvi u Ljubljani. Izveštaj RTRS "SPC u Ljubljani - kulturno-pastoralni centar"